شەفەق
نیوز/ وەڕێەوبەرایەتی هاتوچو پارێزگای هەولێر پایتەخت هەرێم کوردستان، ئمڕوو پەنجشەممە،
راگەیان مووڵەت رانندەیی ئەلیکترۆنی ک وەی نووە دەسوەپی کریا، تا پەنج ساڵ وەسەر چوود.
موقەدەم
فازڵ حاجی قسەکەر وەڕێەوبەرایەتیەگە لە پۆستیگ لەبان سۆشیال میدیا نویسان: وەگورەی
فەرمانەیل وەزارەت ناوخۆ لە حکومەت هەرێم کوردستان، مووڵەت رانندەیی ئەلیکترۆنی تا
پەنج ساڵ ری کەێد.
دیاری
کرد ک خاوەن ئەو مووڵەتە توەنێد وەرجە ٦ مانگ لە مەوقەی وەسەرچگنی نووی بکەێد.
مەسرور
بارزانی سەرۆک حکومەت هەرێم کوردستان، دویکە چوارشەممە، ٢٤ ئاب ٢٠٢٢، سیستەم ئەلیکترۆنی
ئەرا دەرکردن مووڵەت رانندەیی واز کرد.
یە یەکەمین
جارە ک دەرکردن مووڵەت رانندەیی لە سیستەم کاغەد بوودە ئەلیکترۆنی، لە چوارچیوەی بەرنامەی
کار ئی کابینەی حکومەت.
